runetrust/blame-folketinget-dk huggingface dataset:
Lone Dybkjær (RV), 2006-12-12:
Jeg ville sådan set gerne have, at ministeren lige hørte på ordføreren, for ordføreren siger altså, at det er fuldstændig klart, at man i dag kan straffe den pågældende, hvis man kan bevise, at den pågældende vidste det osv. osv. – det er nøjagtig det samme som i vores forslag – men justitsministeren sagde, at det måtte vi vende tilbage til, for det kunne justitsministeren ikke svare på.
Kim Behnke (FP), 1998-10-28:
For hvor det kan være besværligt for os andre at komme frem til en arbejdsplads, og hvor det af miljømæssige grunde kan være en fordel, at vi bliver hjemme og blot tænder for computeren frem for at ulejlige os ind til midtbyen, ja, så vil det være sådan, at for den handicappede er det jo en gave, at man har mulighed for at blive på bopælen, tænde computeren og så lave et stykke arbejde.
Karen Ellemann (V), 2016-01-20:
Det, der er vigtigt at sige her, og det bliver generelt – nu er tiden udløbet, men jeg får lov til at fortsætte, og jeg skal gøre det ganske hurtigt – er bare, at kommuner altså ikke har mulighed for bare at handle pr. kulance, som det hedder, i økonomiske spørgsmål, og derfor ligger det ikke nødvendigvis ligefor bare at se bort fra en eventuel forældelse.
Jens Rohde (V), 2005-06-15:
Lad mig så stille et helt konkret spørgsmål, der kan svares ja eller nej til: Kan fru Lotte Bundsgaard garantere, at i det oplæg til finanslov, som kommer fra Socialdemokraterne, overholdes skattestoppet forstået på den måde, at ingen skat, der opkræves i procent, hæves, altså procenten hæves; ingen skat, hvor man opkræver i kroner og øre, hæver man noget sted med kroner og øre, nøjagtig sådan, som statsministeren har fortalt om »Skattestoppets ABC«?
Christian Rabjerg Madsen (S), 2017-01-26:
Det er jo ikke rimeligt over for de mennesker, der gang på gang oplever oversvømmelser, at vi af historiske årsager alene bruger pengene ét sted, og at vi har en minister, som fuldstændig afviser at gå ind i en konstruktiv dialog med resten af Folketinget om at finde nogle løsninger på det her område.
Anne Grete Holmsgaard (SF), 2008-05-27:
I de tilbagemeldinger, jeg har fået, har jeg så fået det klare indtryk, at regeringen i virkeligheden ikke er parat til at stå ved det, som man kæmpede for på Bali, nemlig at arbejde for, at også EU som en del af den rige verden påtager sig forpligtelsen til at reducere med op til 40 pct.
Rasmus Prehn (S), 2008-11-27:
Kan Venstres ordfører slet ikke forestille sig områder, hvor man kan sige, at det sådan set ikke giver mening at have hele det besvær med at lave udbudsmateriale osv., altså at det bureaukrati, der er forbundet med at beskrive arbejdsgangene og sådan nogle ting, er alt for stort, i forhold til hvad man ville kunne spare ved at lave et udbud?
Morten Helveg Petersen (RV), 2006-02-02:
Jeg tror også, hr. Holger K. Nielsen spurgte mig om noget af det samme under førstebehandlingen, hvor jeg forsøgte at sige: Ja, vi er også opmærksomme på den diskussion, der foregår i Holland, ja, vi er opmærksomme på D66 og de diskussioner, der er der.
Anders Fogh Rasmussen (V), 2006-10-05:
Først taldiskussionen om det offentlige forbrugs andel: De tal, jeg står med og har refereret til, er fra budgetoversigten fra august 2006, og ifølge de tal udgjorde det offentlige forbrug 25,7 pct. i 2001 og skønnes at ville udgøre 25,4 pct. i 2007.
Marlene Harpsøe (DF), 2008-05-09:
Jeg finder det i øvrigt påfaldende, at venstrefløjen, der ønsker en kriminalisering af prostitution, ikke er til at hugge og stikke i, når det gælder højere straffe for voldtægt, hvilket Dansk Folkeparti netop i disse dage fremsætter forslag om.
Poul Erik Dyrlund (S), 1997-12-12:
I Socialdemokratiet er vi helt enige med forslagsstillerne i, at arbejdstilsynet ikke skal foretage husundersøgelser, hvor man endevender hvert eneste rum i et hjem, og vi er enige i, at arbejdstilsynet ikke skal foretage beslaglæggelser, og vi er enige i, at arbejdstilsynet ikke skal snage i breve og papirer og telegraf- og telefonhemmeligheder, men det gør arbejdstilsynet heller ikke.
Lene Espersen (KF), 2007-01-23:
Det forslag, der lægges op til i rapporten, indebærer en ordning med et automatiseret frakendelsessystem, det vil sige et automatisk system, der giver mulighed for at frakende både chauffør og transportør retten til at transportere dyr i mange flere situationer, end det er tilfældet i dag.
Kim Andersen (V), 2014-03-18:
Inden for de socialøkonomiske virksomheder kunne man jo slå sig sammen og opstille sine egne kriterier og sit eget kodeks for god virksomhedsdrift, anvendelse af overskud osv. osv., og så kunne man jo have en hjemmeside, hvor man offentliggjorde socialøkonomiske virksomheder, som ikke lever op til de opstillede kriterier.
Martin Lidegaard (RV), 2016-04-12:
Hvis det her gjorde sig gældende for folketingspolitikere – det har vi jo prøvet, vi afskaffede det heldigvis igen – så skulle jeg registrere alle de borgere, der havde lyst til at møde op og få en politisk diskussion med mig, som lobbyister i et register og indlevere til en eller anden central myndighed et sted.
Elisabeth Arnold (RV), 2002-05-28:
Jeg vil gerne sige helt klart, at uanset at vi stemmer for dette lovforslag ved tredjebehandlingen, er vi altid meget interesserede i at indgå i en debat når som helst, også løbende, om en skarpere og en mere præcis definition af begrebet terrorisme; det skal der ikke være nogen tvivl om.
Anne Grete Holmsgaard (SF), 2011-05-13:
Ministeren sagde, at i forbindelse med den langsigtede EU-strategi har klimakommissær Connie Hedegaard luftet muligheden for og ideen med at få et mål for vedvarende energi i 2030, og ministeren sagde så selv, at det var en nærmere overvejelse værd.
Kristian Jensen (V), 2010-05-07:
Ikke overordnet med sammentænkning eller redegørelser eller andet, men helt konkrete forslag, for det er jo konkrete mennesker, der hver eneste dag oplever problemer i deres hverdag, bl.a. på baggrund af, at nogle af de regler, vi sætter op, virker snærende for, at den initiativlyst, der er, kan udfolde sig.
Magni Arge (T), 2017-05-31:
Konsekvenserne af kampagnerne og forbuddet har været altødelæggende for mange samfund i nord og især for fangersamfundene i Grønland og Canada, for det lykkedes desværre miljøaktivisterne at få lovgivere i EU og USA med på vognen, så import af sælprodukter blev forbudt – af moralske hensyn til de urbane borgere.
Eva Flyvholm (EL), 2020-11-18:
Vi skal ikke have en Kattegatbro, for det har for store konsekvenser både for vores klima og for vores natur, og jeg kan faktisk ikke forstå, hvorfor regeringen ikke kan komme til den konklusion allerede nu, hvis man mener det med, at man gerne vil være en grøn regering, alvorligt.
Rasmus Stoklund (S), 2022-10-06:
Hvis man læser den konklusion fra Statens Serum Institut i en meget kritisk fase af pandemien og så når frem til, at man af hensyn til Venstres bagland, eller hvem det nu er, må sige, at det er der ikke noget at gøre ved ude i SSI – vi har andre interesser – så er det jo i virkeligheden det, der er det bekymrende.
Ole Stavad (S), 2003-05-28:
Jeg vil meget nødig virke utaknemlig over, at der nu fra regeringen efter måneders pres fra Socialdemokratiet for trods alt at få en erkendelse hos regeringen af, at der må foretages noget for at imødegå den stigende arbejdsløshed, i går er kommet et nyt signal omkring noget fremrykning.
Per Clausen (EL), 2009-02-20:
Så forslaget står stadig, og jeg vil sige, at det selvfølgelig efter 35 års politisk aktivitet er rart at kunne konstatere, at regeringen i dag, når man laver aftaler med de øvrige partier i Folketinget, oftere bruger ordet grønt, end jeg kunne finde på at gøre det i et forslag, jeg selv fremsatte.
Victoria Velasquez (EL), 2021-04-06:
Men når de lån er betalt af, er det jo sådan, at lejerne over deres husleje betaler til Landsbyggefonden, så jeg synes egentlig ikke helt, vi fik adresseret det her med, at man betaler nogle penge til Landsbyggefonden, som skal gå til renovering og at gøre boligerne mere klimasikre og lave klimaforbedringer.
Kristian Thulesen Dahl (DF), 2015-10-08:
For det andet synes jeg jo også, det er modigt af en socialdemokrat, der havde sin egen tekniske fremskrivning fra 2015 til 2016 på 0 pct. i realvækst, at stille sig op og sige, at det så godt nok er for dårligt, at man ikke når 0,8 pct. næste år.
Bent Bøgsted (DF), 2013-11-22:
Vedrørende den her uddannelsesydelse vil jeg sige, at vi i Dansk Folkeparti har støttet de hidtidige tiltag, som regeringen er kommet med, fordi vi har erkendt, at krisen blev længere, end det i hvert fald fra Dansk Folkepartis side var forudset.
Mattias Tesfaye (S), 2020-11-05:
Jeg tror, det er fornuftigt at holde fast i både den almindelige stofmisbrugsbehandling, f.eks. i form af metadon, men også i en mulighed for, at der for folk, der skal sidde lang tid, kan være en social stofmisbrugsbehandling – også af hensyn til de institutioner, de er på, de medindsatte, og det personale, der er der.
Jette Jespersen (DF), 2004-01-20:
Jeg vil i den forbindelse spørge ministeren, om det er ministeren bekendt, at der er kommuner, der ikke yder hjælp til børn i sorg. Beslutningsforslag nr. B 74 ønsker, at alle dagtilbud og skoler, det må vel også gælde små skoler med 20 børn eller deromkring, skal etablere beredskabsplaner.
Hans Kristian Skibby (DF), 2009-01-15:
Dermed ikke sagt, at det ikke er et vigtigt lovforslag, for det er naturligvis utrolig vigtigt, at vi i Danmark har et sigte, der går ud på, at vi skal modernisere det danske demokrati, og som sikrer, at det også virker alle andre steder end bare i Folketinget, så vi har sikkerhed for, at der eksempelvis i kongehuset er lige ret til tronen - om man så må sige.
Eva Flyvholm (EL), 2018-10-11:
Jeg er helt enig i, at vi er nødt til at gøre noget i forhold til at sætte ind med sociale indsatser og med uddannelse osv., og det samarbejder vi jo til daglig om også med SF, og jeg tror, det er meget mere ad den vej, vi skal, end det her, som jeg også opfatter som et meget, meget voldsomt angreb på den almene boligsektor.
Lars Løkke Rasmussen (V), 2003-03-25:
Det er jo sådan set også baggrunden for, at vi med opbakning fra Folketingets Finansudvalg har styrket muligheden for, at tilsynet i Frederiksborg Statsamt kan skærpes ganske betydeligt for simpelt hen at være på omgangshøjde med de problemstillinger, som det tilsyn skal håndtere i den aktuelle situation.
Anne-Marie Meldgaard (S), 1999-03-02:
Hvad angår forenklingen, er vi enige i, at det er mere tidssvarende at give generelle tilskud, hvorved opnås en større grad af ensartethed i tildelingen af tilskuddet, og samtidig undgår Indenrigsministeriet også de detaljerede godkendelser af reglerne, som vi kender i dag og - ja, lad mig bare kalde det kontrol af, om kommunerne nu også bruger pengene til det, de var tiltænkt.
Brigitte Klintskov Jerkel (KF), 2025-05-09:
Samtidig er det desværre stadig væk et alvorligt problem, at de automatiske sletninger i Kriminalregisteret betyder, at vi reelt set heller ikke i dag ved, om der er tidligere dømte på lovforslaget her, fordi ministeren stadig væk ikke har løst problemet med slettefristerne i Kriminalregisteret, og det betyder, at sagsbehandlere ikke kan tjekke ansøgere for kriminalitet, hvis deres dom ligger tilbage i tiden.
Henrik Svane (RV), 1997-12-09:
Denne lov bygger på databasedirektivet, og den giver to måder at beskytte databaser på, nemlig dels via en egentlig ophavsretlig beskyttelse af selve strukturen af en database og udvælgelse af basens indhold, det vil sige, at selve indholdet af databasen ikke er omfattet af beskyttelsen, dels via en slags pendant til katalogreglen, som giver en særlig kortvarig beskyttelse af frembringelser, der ikke opfylder betingelserne for at få ophavsretlig beskyttelse, men som ikke desto mindre repræsenterer en væsentlig beskyttelse.
Lars Løkke Rasmussen (M), 2024-02-06:
Hvis den skulle vise sig ikke at være tilstrækkelig til, at man ligesom f.eks. kan absorbere, hvad der er Europas største land målt geografisk og med Europas femtestørste befolkning, kan det jo ikke ende op med at være en dansk position, hvor vi siger: Da der er en ekstraregning, vil vi ikke betale den.
Henrik Dam Kristensen (S), 2000-04-13:
Det er helt afgørende, at der sættes ind med en tidlig og en målrettet indsats, som kan forebygge anbringelserne af både børn og unge uden for hjemmet, men samtidig er det vigtigt, at støtten afpasses efter problemets karakter, og at det er den rigtige støtte, der tilbydes på det rigtige tidspunkt.
Christian H. Hansen (DF), 2000-03-03:
Et af de centrale emner i kommissionsarbejdet bliver at få fastslået, hvem der skal bestemme antallet af præstestillinger i de enkelte områder i landet, hvilket i dag efter vores opfattelse styres meget centralt, og hvor hovedparten af udgifterne så samtidig betales af staten og dermed også af samtlige skatteydere.
Carsten Hansen (S), 2002-05-23:
Så vil jeg spørge hr. Aage Frandsen i forbindelse med anbefaling af en sådan folkeafstemning, om det er, fordi man faktisk i de sidste 50 år har set, at fra at kun 5 pct. af landskabet i 1950 var berørt af store tekniske anlæg, så gjaldt det 50 pct. af landskabet i 1990.
Karen J. Klint (S), 2003-11-27:
Jeg mener bestemt ikke, at en mere systematisk opsamling og konkludering på de debatter, der kører i dag, skal være en prop eller en hindring. Vi har jo kunnet se, at Velfærdskommissionen skal vi først drøfte i 2006, og jeg ved ikke, om der er nogen, der kalder det for en prop.
Elisabeth Arnold (RV), 1999-10-27:
Grundene til, at udviklingen er gået den vej, er velkendte. Tyverier og røverier ved tankstationer, fra banker og i butikker har taget et omfang, som er utåleligt. Teknikkens udvikling gør det til gengæld muligt at overvåge udsøgte områder både effektivt og diskret.
Thor Gunnar Kofoed (V), 2003-04-22:
Så et andet spørgsmål: Dengang Socialdemokraterne havde regeringsmagten og havde ministerposten, hvorfor gav Socialdemokratiet så ikke dengang de små og mellemstore virksomheder alle tilskuddene? Dengang var det jo absolut de fleste penge, der gik til de store virksomheder.
Svend Auken (S), 1998-04-28:
Min vurdering er, at vi efter arbejdet i de rådgivende udvalg, efter arbejdet med de rådgivende firmaer, som vi har brugt, og de mange eksperter, vi har brugt, efter et utrolig omfattende arbejde med Ringkjøbing Amt og med de to berørte kommuner og efter en omfattende lokaldebat er nået til et punkt, hvor Folketinget må træffe en afgørelse.
Rasmus Nordqvist (ALT), 2019-04-23:
Ja, man meldte ud fra dansk side, at man ikke så Tyrkiet som medlem af EU, men samtidig fortsætter man jo gladeligt med at sende milliarder af sted på baggrund af den aftale, man har lavet om håndtering af flygtninge fra medlemslande i EU, og sende milliarder ned til Erdogan og hans styre, mens de bryder menneskerettighederne, mens de bryder demokratiske spilleregler, mens de fængsler journalister, parlamentarikere, politikere osv. osv. Vi står og siger, at vi ikke kan se dem som medlem, men vi vil med glæde betale dem for at holde flygtninge væk og samtidig bryde menneskerettighederne.
Mai Mercado (KF), 2017-05-10:
Det er et lovforslag, som skal give mulighed for at flytte uden samtykke, når en borger med en sindslidelse på et botilbud har en udadreagerende og truende adfærd, som står i vejen for, at der kan leveres den nødvendige indsats til såvel borgeren som til de andre beboere.
Morten Østergaard (RV), 2011-02-08:
Men det forlig i 1998 var jo et bredt forlig mellem V, K, S og R. Velfærdsaftalen i 2006, hvor der heller ikke var stor begejstring for at kigge på efterlønnen, var også et bredt forlig, og Dansk Folkeparti var også en del af forligskredsen.
Anne Valentina Berthelsen (SF), 2025-05-20:
Jeg synes, det er vigtigt, at vi fejrer vores sejre, og det er en fælles sejr for os alle sammen, at Klimarådet i år for første gang har vurderet, at vi er på vej til at nå 70-procentsmålet i 2030 – endda med en vis margen – og det er en sejr for den grønne omstilling, og det er en sejr for klimaet.
Christian Poll (ALT), 2017-01-26:
Nej, stod det til os, og havde vi flertal for det her, kunne vi lynhurtigt nedsætte et kystråd, og så ville vi kunne afsætte nogle penge, og så skal pengene så allerede bruges det første år, og så kommer der en ny portion penge det næste år, så det vil lynhurtigt kunne gå i gang og skabe en masse resultater, hvis man gik i gang på den her måde.
Morten Messerschmidt (DF), 2020-11-20:
Derfor er det vigtigt for os, at ministeren betoner det her med, at ved de store investeringer skal kommunalbestyrelsen lige være inde over og kigge med, sådan at man ikke oplever en vanvittig stor stigning i vandafledningsafgiften eller andet, fordi et formodentlig meget venstreorienteret flertal i et byråd har udpeget en eller anden partigenosse, som skulle have et ben, til at sidde som formand for vandværket.
Simon Emil Ammitzbøll-Bille (LA), 2017-11-23:
Så er jeg selvfølgelig glad for, at regeringen og Dansk Folkeparti har kunnet finde sammen om et forslag til vedtagelse, som jo netop respekterer, at det er vigtigt, at konkurrenceudsættelse kan bidrage til at udvikle og fastholde et moderne velfærdssamfund, at Folketinget afventer regeringens udspil, og at Folketinget i den forbindelse understreger, at borgernære områder kun konkurrenceudsættes, hvor det giver mening.
Pernille Rosenkrantz-Theil (EL), 2002-01-24:
Hovedpointen med at ratificere den her frivillige protokol er at sikre, at børn og unge under 18 år ikke må deltage i væbnede konflikter, og at det anskues som en forbrydelse at rette angreb mod børnehaver og skoler og andre steder, hvor børn typisk er samlet, alt sammen noget, man selvfølgelig kun kan bakke op om.
Martin Henriksen (DF), 2015-01-16:
Hvis justitsministeren virkelig mener det, som justitsministeren siger, så fristes jeg jo næsten til at stille det helt enkle spørgsmål, om justitsministeren så ikke støtter Dansk Folkepartis beslutningsforslag, for det vil jo alt andet lige lægge et vist pres på regeringen selv, og det kan jo være, at det måske i nogle interne kampe i regeringen kunne være til hjælp for ministeren.
Torsten Schack Pedersen (V), 2017-12-14:
Og den har jo det klare formål at styrke konkurrencen og dermed være med til at presse priserne, og det er sådan set den måde, vi sikrer boligejerne bedst på, samtidig med at vi har et regulatorisk setup omkring vores realkredit, som også betyder, at dem, der skal købe realkreditobligationerne, investorerne, har tillid til, at det er en sikker investering, og dermed at renten bliver så lav som mulig til gavn for boligejerne.
Frank Jensen (S), 1998-01-15:
På baggrund af en analyserapport fra et konsulentfirma om de forskellige muligheder for teknisk udvikling af udvendig sikring gennemfører Kriminalforsorgen for tiden forskellige forsøg med nye typer overvågningsanlæg. Udgifterne hertil og til vedligeholdelse og udbygning af de eksisterende overvågningsanlæg m.v. afholdes inden for Kriminalforsorgens almindelige driftsbevillinger.
Frank Jensen (S), 2003-10-09:
Jeg vil gerne sige til hr. Jens Rohde, at man altså skal være mere end almindeligt naiv i debatten, hvis det er sådan, at man tror, man kan gå op og rejse den debat, uden at man igen får at vide, at man overtog et samfund, hvor der var penge i alle kasser: 36 mia. kr. var der i overskud på de offentlige finanser.
Ole Sohn (SF), 2011-11-30:
Derfor er jeg også glad for at kunne sige, at vi netop har iværksat en auktion med det såkaldte 800-MHz-bredbånd, som gør det muligt, at vi kan forøge bredbåndsdækningen i Danmark, både i omfang og styrke, sådan at ikke mindst bl.a. områder i Udkantsdanmark og flere små øer bliver dækket, så det bliver attraktivt ikke alene at bosætte sig der som privatperson, men også etablere små virksomheder der.
Maria Reumert Gjerding (EL), 2016-01-28:
Det, der bare er vigtigt her, er, at det ikke placeres hos den enkelte lodsejer eller den enkelte grundejer rundtomkring i Danmark, men at vi derimod også via kystrådet får til opgave at understøtte investeringer i kystbeskyttelse i de områder, hvor vi vurderer ud fra en national vurdering, at det skal bevares, og at det skal kystsikres, samt at frikøbe arealer, hvor stat og kommuner finder det hensigtsmæssigt at nedlægge f.eks. sommerhusområder, der trues af hyppige oversvømmelser, og omdanne disse til natur i stedet for at kystsikre.
Nick Hækkerup (S), 2020-01-14:
Derfor rejser jeg spørgsmålet: Hvis man indtager den modsatte position – den, som spørgeren giver udtryk for, eller den, som fru Karina Lorentzen giver udtryk for – hvad er det så for nogle beslutninger, man gerne vil have at der skal være kvalificeret flertal bag, altså hvor man ikke længere kan træffe beslutningen med 90 mandater?
Per Larsen (KF), 2020-11-27:
Jeg synes jo, det må være et krav, at de ledere, der er på vores plejecentre, også en gang imellem kommer ned i substansen, hvis man kan sige det sådan; at de også engang imellem tager en vagt, måske en nattevagt, eller hvis der er øvrigt personale, som ikke lige kan være til stede, sådan at de har en fingerspidsfornemmelse for, hvad det nu er, der foregår i det her hus, i den her institution eller i det her plejecenter.
Jan Johansen (S), 2017-01-25:
Men forskerne siger nu, at der i de mellemstore byer som f.eks. Horsens, Silkeborg og Randers kommer flere og flere fattige og hjemløse til, og jeg kan ikke lade være med at tænke på, at man har anset det som et storbyproblem, nemlig mest i København og til dels også i Aarhus.
Pernille Rosenkrantz-Theil (EL), 2005-09-06:
Det er et forslag, som går i stik modsat retning af regeringens, Socialdemokraternes og De Radikales fuldstændig metafysiske snak om nødvendige velfærdsreformer, og i den forbindelse bliver man lige nødt til at oversætte lidt, for med ordet velfærdsreformer menes der nedskæringer.
Tove Videbæk (KD), 2004-02-18:
Loven om fjernbuskørsel udløber jo ved udgangen af 2004, og derfor har Socialdemokraterne fremsat dette beslutningsforslag netop for at sikre, at de seks ruter kan fortsætte ud over 2004. Ministeren har i forbindelse med dette udsendt en pressemeddelelse om, at han ikke vil nedlægge eksisterende fjernbusruter, og at han i slutningen af marts vil fremsætte et forslag om ændring af busloven, der vil indebære, at det indtil udgangen af 2006 bliver tilladt for offentlige myndigheder at varetage fjernbuskørsel, under forudsætning af at ruterne udbydes til private vognmænd.
Martin Lidegaard (RV), 2023-12-07:
Ingen af os ved jo, hvorfor de så blev hjemsendt, og hvorfor det ikke var berettiget, og når vi har ønsket noget, hvor scopet var udvidet eller ikke så snævert som det med usaglige hensyn, er det jo, fordi det er et spørgsmål om, om der ikke er en risiko for, at vi aldrig får svar på de her spørgsmål.
Egil Møller (DF), 2000-05-09:
I Dansk Folkeparti ser vi det som et problem, at danskere, der har stået på venteliste til en bolig, bliver sprunget over i køen, idet kommunerne har en pligt til at skaffe flygtninge en bolig inden for 3 måneder, og Dansk Folkeparti kan ikke medvirke til, at den kommunale grundgaranti fremover nedsættes til det halve af det nuværende niveau.
Louise Schack Elholm (V), 2019-11-06:
For i stedet for at tage de bekymringer, ministeren kom ud med, på en konstruktiv måde og involvere forligsparterne og Folketinget i det her, så vi konstruktivt kan finde en løsning, så vælger ministeren at køre en krig mod den tidligere regering og sige, at det hele er den tidligere regerings skyld – og i øvrigt er det vores skyld, hvis ikke vi laver en aftale her og nu.
Kristian Thulesen Dahl (DF), 2011-05-31:
Hvis nu hr. Henrik Sass Larsen, Socialdemokratiets politiske ordfører, mener, at det skal træde i kraft, når vi har en ledighed under 100.000, og det har vi så haft fire gange siden 1974, eller hvis LO, som skal være en del af de her trepartsforhandlinger, siger, at det skal træde i kraft, når ledigheden er væk, så har det lidt lange udsigter.
Kim Behnke (UP), 2001-03-30:
Min opfattelse er den, at uanset hvor mange gange vi kriminaliserer og forbyder og sender politiet af sted, jamen så vil den hash blive røget, og jo mere vi jagter de mennesker, der ryger hashen, jo større sandsynlighed er der for, at vi skræmmer dem hen til miljøer, hvor de er i hænderne på forskellige kriminelle pusherbander, rockere og andre. Derfor er mit spørgsmål, om vi ikke bør anskue denne her problemstilling på en anden måde.